钦定古今图书集成/明伦汇编/氏族典/第439卷 > 《唐书》 > 《宰相世系表》
## 钦定古今图书集成/明伦汇编/氏族典/第439卷 > 《唐书》 > 《宰相世系表》

贾氏出自姬姓。唐叔虞少子公明，康王封之于贾，为
贾伯。河东临汾有贾乡，即其地也，为晋所灭，以国为
氏。晋公族狐偃之子射姑，为晋太师，食邑于贾，字季
他，亦号贾季。汉有长沙王太傅谊。生璠，尚书中兵郎。
生二子：嘉、恽。嘉，宜春太守。生敻，游击将军。五子：洪、润汭、湘、注。汭，轻骑将军。生晔，下邳太守。二子：冰、渊。渊，辽
东太守。三子：纳、邠、丕。丕生昕，秘书监。二子：廷、玉、秀玉。
秀玉，武威太守。生衍，兖州刺史。生龚，轻骑将军，徙居
武威。二子：彩、诩。诩，魏太尉、肃侯。生玑，驸马都尉、关内
侯，又徙长乐。二子：通、延。通，侍中、车骑大将军。三子：仲
安、仲谋、仲达。仲达，颍川太守。生疋，字彦度，轻车将军、
雍州刺史、酒泉郡公。二子：乂、康。康，秘书监。二子：锴、钧。
钧生弼，散骑侍郎。二子：躬之、匪之。躬之，宋太宰参军。
四子：希镜、希远、希逸、希叟。希镜，南齐外兵郎。生棁，义
兴郡太守；生执，梁太府卿。二子：暹、肇。肇二子：寰、宏。宏，
后梁中军长史；生勰，北齐青、兖等州刺史、河东公。二
子：皞、𪩘。𪩘，殿中监。三子：懿、悫、宪。宪避葛荣之难，避地
浮阳。